  Майя Бывальцева Удмуртиысь кык пиналъёслэн ужъёссы Калык лулчеберетъя «Наследники традиций» IV огъяросси нылпи фестивальлэн йылпумъян люкетаз потӥзы. Со сярысь элькунысь Дышетонъя но тодосъя министерстволэн пресс-службаез ивортэ. Вожвылъяськонлэн быръён люкетаз чеберлыко киужъёсъя «Рукотворные чудеса» элькун конкурсын вормисьёслэн но призёръёслэн ужъёссы келямын вал. Финалэ потӥзы Кезысь нылпи творчествоя ёрос центрысь творчествоя «Сувенир» огазеяськонын дышетскисьлэн Елизавета Селивёрстовалэн но Глазкарысь нылпиослэн но быдэ вуымтэослэн центрысьтызы творчествоя «Вдохновение» огазеяськонысь Владимир Кононовлэн ужъёссы Удмуртиысь дышетонъя но тодосъя министерстволэн пресс-службаез Конкурслэн федерал люкетэз 22-25 гудырикошконэ Вологда улосвылын ортчоз «Наследники традиций» вожвылъяськонэ шедем ужъёс 4 фото «Наследники традиций» фестиваль калык лулчеберет но искусство удысын устолыко нылпиосты шараян, азинтон но юрттон вылысь радъяське. Отчы творчествоя огазеяськонъёслэн коллективъёссы, нимаз адямиос – огазеяськонъёсысь дышетскисьёс но дышетӥсьёс - пырисько. Вожвылъяськон вить ӧръёслы люкемын: чеберлыко кужъёс, фольклор, калык дӥськут, сяме пырем судостроение, улосвыллэн дышетонъя брендэз. Фестивалез Россиысь Дышетонъя но тодосъя министерство Вологда улосвылысь кивалтэт но Россиысь Федераци Кенеш юрттэмен ортчытэ. Фестивальлэн жюрияз лулчеберет но искусство, дышетон удысысь ӧнерчиос но мер огазеяськонъёслэн ыстэм муртъёссы пыро.    Тегъёс: Лулчеберет Дышетон Кез Удмуртия Глазкар пиналъёс Дышетонъянотодосъяминистерство киуж  